**Tárgy: „CSEMŐI FÉSZEK” helyi lakásfelújítási program - pályázat kiírása**

**ELŐTERJESZTÉS**

**Csemő Község Képviselő-testületének**

**2018. szeptember 24-én tartandó ülésére**

**Tisztelt Képviselő-testület!**

2018. januárjában, a költségvetési irányelvek tárgyalásakor felmerült az a javaslat, hogy az első lakáshoz jutó fiatalok önkormányzati támogatásának rendszerét meg kell újítani. Ezt indokolja, hogy évente csak 1-2 új lakás építésére kérnek engedélyt, és azok sem felelnek meg a pályázati felhívásban foglaltaknak, viszont több olyan fiatal család van, akik lakásfelújításba kezdtek vagy kezdenének.

Az idei évi költségvetésben a támogatásra 2 millió Ft került tervezésre.

Ezzel a pályázattal teljessé tehetjük az év eleji vállalásunkat, hogy bővítjük a szociális típusú ellátások körét. A „Megéri tanulni” ösztöndíjprogram működik, a nyári beiskolázási pénzbeli támogatásokat augusztusban kiutaltuk, s most jelentősen megemelve a költséghelyet és kibővítve az igényjogosulti kört – meghirdetjük a „Csemői Fészek” helyi programot.

A fentiek alapján javaslom az alábbi pályázati felhívás elfogadását és közzétételét.

Csemő, 2018. szeptember 20.

Dr. Lakos Roland

polgármester

**Csemő Község Képviselő-testülete pályázatot ír ki a csemői fiatal családok lakásfelújítási támogatására. A pályázat feltételeit a következők szerint állapítja meg.**

**1. Saját tulajdonú lakás (tulajdoni lap)**

**2. A pályázó életkora nem lehet több 40 évnél.**

**3. A pályázónak legalább 5 éve csemői lakosnak kell lennie, de ebbe a korábban megszakított és később visszajelentett lakásbejelentés is beszámít.**

**4. A pályázaton elnyerhető vissza nem térítendő támogatás mértéke: maximum 10 család részére 200.000 - 200.000.- Ft/pályázó**

**5. Az elbírálás időpontja a novemberi testületi ülés, melyről a pályázókat értesíteni kell.**

**6. A pályázaton elnyert támogatás 2018. december hónapban vehető át építőanyag vásárlásra fordítható utalvány formájában, mely a helyi Tüzépen váltható be.**

**7. Azt a pályázót, aki lakáshoz jutásának segítésére bármilyen formában már kapott támogatást az Önkormányzattól, a pályázatból kizártnak kell tekinteni.**

**8. A pályázat elbírálásánál előnyt élveznek azok a családok, melyek 2 vagy több gyermeket nevelnek.**

**9. Amennyiben 10 pályázatnál több felel meg a pályázati kiírásban foglalt feltételeknek, a Képviselő-testület sorsolással választja ki a 10 támogatandó pályázót.**

**10. A pályázatot adatlapon lehet benyújtani, mely a Polgármesteri Hivatal titkárságán igényelhető, illetve letölthető a** [**www.csemo.hu**](http://www.csemo.hu) **weboldalról.**

**11. A pályázatok benyújtási határideje: 2018. október 29. 12 óra**

**A pályázati felhívást a Csemői Hírmondóban és a települési weboldalon közzé kell tenni.**

**Határidő: november havi testületi ülés.**

**Felelős: polgármester.**

**Adatlap**

**”CSEMŐI FÉSZEK” helyi lakásfelújítási program**

A pályázó neve: ..............................................................................................................................

született: ........................................ helység ................ év.........................hó...............nap

lakcíme: ..........................................helység ............................................ utca..............sz.

Csemői lakásának lakásbejelentési ideje: ........................ év................................hó...............nap

Házastársának neve (ha van): ........................................................................................................

született..........................helység............év......................hó.................nap

Kiskorú gyermekeinek száma: .....................

Csemő község területén.....................................hrsz-ú......................................m2 területű ingatlannal rendelkezem, melyről szóló igazolást (pl. tulajdoni lap, adásvételi szerződés) jelen adatlaphoz mellékelem.

A tulajdonomat képező ingatlanon az alábbi felújítási munkálatokat szeretném elvégezni:

………………………………………………………………………………………………………………………………………………………………………………………………………………………………………………………………………………………………………………….............................................................................................................................................................................

Büntetőjogi felelősségem tudatában, jelen adatlap aláírásával nyilatkozom, hogy jelen pályázatot megelőzően Csemő Község Önkormányzatától **lakáshoz jutás segítésére semmilyen formában (pl. (első lakáshoz jutók támogatása, építési telek, stb.)** támogatást nem vettem igénybe.

Jelen adatlap aláírásával tudomásul veszem, hogy amennyiben több azonos tartalmú pályázat érkezik, akkor a Képviselő-testület sorsolással döntse el a támogatottak körét.

Csemő, 2018.........................................hó..........................nap

................................................................

aláírás

A pályázat benyújtásának határideje: 2018. október 29. 12 óra.